Кобилица

Кобилица — главната греда околу која се гради трупот на еден брод. Таа минува низ средината на бродот, од носот до крмата, и служи како основа во изградбата на бродот. Кобилицата е многу важен дел за цврстината на трупот и стабилноста на пловилото, и може да се спореди со темелите на една зграда. Кобилицата е обично првиот дел од трупот на бродот што се гради.

Поставувањето на кобилицата е значаен настан и често се одбележува со церемонија. Во некои јазици, изразот „ја поставувам кобилицата“ е идиоматски и значи започнување на некој важен потфат. Друг сликовит (идиоматски) израз е желбата „Седум стапки под кобилицата“, што значи да се избегнат подводни карпи.Man, Myth & Magic: The Illustrated Encyclopedia of Mythology, Religion and the Unknown. M. Cavendish. 1995. стр. 2364. ISBN 9781854357311.

Освен носечка, кобилицата има и хидродинамична задача. Таа е дел од бродот наменета да го спречува одвејувањето — страничното поместување на бродот под влијание на ветрот. Служи и како противтежа, спротивставувајќи се на страничното навалување на бродот. При страничен или речиси наспротен ветар, бродот се поместува во странична насока. Со помош на кобилицата, страничните сили се урамнотежуваат и се претвораат во движење напред.

 Историја 
Употребата на кобилица кај едрениците потекнува уште од древноста. Остатоците од древниот грчки трговски брод познат како Кирениски брод го утврдуваат потеклото на кобилицата најмалку од 315 г. пр. н. е. Бродоломот кај Улубурун (ок. 1325 г. пр. н. е.) имал примитивна кобилица, но таа можеби била повеќе средишна штица отколку вистинска кобилица.

 Литература 

 Rousmaniere, John, The Annapolis Book of Seamanship, Simon & Schuster, 1999
 Chapman Book of Piloting (various contributors), Hearst Corporation, 1999
 Herreshoff, Halsey (consulting editor), The Sailor's Handbook, Little Brown and Company
 Seidman, David, The Complete Sailor, International Marine, 1995
 Jobson, Gary, Sailing Fundamentals, Simon & Schuster, 1987

 Наводи 

 Надворешни врски 

Категорија:Поморски поими
Категорија:Бродоградба
__СОСОДРЖИНА__
__ИНДЕКС__